Ang Tao at 

ang Diyos 

Lahat ng kalalakihan at kababaihan ay isinilang na may 
konsepto ng Diyos. 

Maraming ibat ibang uri ng pag-aaral: antropolohikal, 
sikolohikal, makasaysayan, relihiyoso ang nagpakita 
nito, mula pa noong unang panahon, na ang konsepto 
ng Diyos ay malalim na nakaugnay sa kalikasan ng 
tao. Tunay na ang konsepto ng Diyos ay mahalaga 
para sa tao. Nasa kamalayan man ito ng tao o wala, 
siya ay napipilitan na bigyan ang konseptong ito ng 
panggitnang posisyon sa kanyang buhay. Kahit pa 
ang mga hayagang ateista, kapag sila ay dinatnan ng 
sakuna, sila ay agarang tumatawag sa Diyos. Sa bagay 
na ito, ay walang nalalaman na anumang namumukod 
dito. 

Ang tao ay nangangailangan ng tamang layunin 
para sa kanyang mga gawain nang sa gayon ay 
magpatuloy siya sa kanyang paglalakbay sa buhay 
nang may pagkakuntento at kasiyahan. Sa parehong 
panahon, bilang isang uri ng nilalang na naghahanap 
ng paliwanag, na hinahangad niya na maipaliwanag 
ang kanyang pag-iral at ang mundo sa paligid niya. 
Ngunit dahil sa kanyang mga limitasyon, siya ay 
nakakaramdam ng kahinaan. Kung hindi tutulungan, 
hindi niya mailalagay para sa kanyang sarili ang 
mga tamang layunin o hindi niya maaarok ang 
kahulugan ng buhay ng tao. Sa pamamagitan lamang 
sa pagtanggap sa isang Diyos na walang hangganan, 
ang pakiramdam na ito ng kawalang kakayanan ay 
magagapi. Tulad ng ipinakita ng karanasan, karamihan 
sa mga kalalakihan at kababaihan ay nabubuhay sa 
mga pagnanasa na hindi natupad. Ang Diyos lamang 
ang makakapagbigay ng liwanag ng pag-asa para 
sa pagkakamit ng mga ito, tulad ng kung paanong 
Diyos lamang ang makakapagbigay sa tao ng tamang 
adhikain. Maaaring ang pinakamahalagang bagay na 
ibibigay ng Diyos sa tao ay ang pananalig. Ang tao, 
dahil sa kanyang kakaibang kalikasan, ay nagnanais 


na mamuhay nang may tap ang ng pananalig at walang 
ibang panggagalingan ang pananalig na ito liban pa 
sa Diyos. 

Sa Diyos 
Kami Nagtitiwala 

Tulad ng ipinakita ng mga pag-aaral, ang mga 
kalalakihan at kababaihan ay naniniwala sa Diyos sa 
ibat ibang paraan. Ang tanong ngayon ay kung bakit 
ang mga nanampalataya sa Diyos ay hindi dumating 
sa resulta na hinahangad nila mula sa ‘paniniwala’ nila. 
Bakit kahit ang mga tiguriang mga nanampalataya ay 
hindi binigyan ng banal na kapahayagan? Bakit ang 
mga tao na nagsasabit ng mga plake sa kanilang mga 
bahay na nagsasabing ,”Sa Diyos kami nagtitiwala”, 
ay salat sa biyaya ng Diyos? Bakit ang mga tao na 
tila nananalig sa Diyos ay hindi nakakatanggap ng 
Kanyang biyaya sa tunay na kahulugan nito? Ito ay 
dahil sa ang tinaguriang mga mananampalataya na 
ito ay hindi nakapagtaguyod ng tunay na ugnayan 
sa Kanya. Kaya, sa kabila ng kanilang paniniwala sa 
Diyos, ang buhay ng mga tao ay salat sa banal na biyaya. 

Ito ang problema na kinakaharap ng lahat ng 
kalalakihan at kababaihan. Ang bawat isang lalaki at 
babae ay naniniwala,isangparaan sa isang diyos. Ngunit 
pagdating sa usapin na dulot ng paniniwalang ito, ito 
ay hindi nila taglay. Ang bawat isa, mula sa kanyang 
sariling karanasan ay nakakaunawa na ang problemang 
ito ay hindi dulot ng kakulangan ng pananampalataya 
bagkus ay sa kawalan ng bunga ng paniniwalang ito sa 
Diyos. Ito ay pangkalahatang katotohanan, na kahit 
sino ay makakaunawa sa pamamagitan ng pagtimbang 
lamang sa mga kaganapan sa kanyang sariling buhay. 

Isa lamang ang posibleng dahilan ng pagkakalayong ito 
sa pagitan ng pananampalataya at kawalan ng resulta 
ng pananampalataya. At ito ay dahil ang tinatawag 
na mananampalataya ay sumasamba sa hindi naman 
Diyos bilang Diyos. Sa sitwasyong ito ay natural 
lamang na sa kabila ng paniniwala sa isang Diyos ay 


hindi sila nagkakamit ng anumang resulta sa kanilang 
paniniwala. 

Ito ay sa kadahilanang ang mga tao ay madalas na 
nagsasangkot sa kanilang mga sarili sa isang hindi 
naman Diyos o iba pa. Kahit pa sinasabi nila ang mga 
kataga na, ‘Naniniwala kami sa Diyos’, sa katotohanan 
ay ginawa nila ang kanilang mga sarili na mapailalim sa 
isang hindi naman Diyos. May mga pagkakataon, na 
ang isang buhay o patay na tao ay inilalagay sa pedestal 
ng kabanalan, samantalang sa ibang pagkakataon 
naman ang konsepto ng diyos-araw o diyos-buwan ay 
nangingibabaw. Para sa iba na nasa impluwensiya ng 
Humanism ay naglagay ng posisyon ng Diyos sa tao - 
sa isang tinatawag na pagsasalin ng pagkadiyos mula 
sa Diyos tungo sa tao’. Ang iba naman ay naglagay sa 
‘batas ng kalikasan’ bilang kapalit ng Diyos, habang ang 
iba naman ay naniniwala na ang Diyos ay kahit anong 
bagay at kasama na rito ang tao at kailangan lamang 
natin na makipag-ugnayan sa ating mga panloob na 
personalidad upang magkamit ng biyaya ng Diyos. 
Ang iba naman ay naniniwala sa monistiko na pananaw 
sa Diyos na diumano Siya ay isang hindi nakikilalang 
ispiritu, at hindi isang Makapangyarihang Diyos na 
maaari tayong magkaroon ng ugnayan sa Kanya. 

Paano tayo 
Makikipag-ugnayan sa 
Diyos? 

Ang solusyon sa problemang ito ay marapat na ang 
bawat isa ay magtuon sa buong usapin na ito. Kung 
siya ay seryoso rito, tiyak na siya ay makakarating sa 
paglalahat na kailangan niyang matuklasan ang sistema 
ng pag-iisip na sa pamamagitan nito ay makikita niya 
ang konsepto ng Diyos sa pinakadalisay na anyo - na 
walang diyos na marapat sambahin maliban sa tunay 
na Diyos, ang nag-iisang katotohanan at ang nag-iisang 
mensahe ng Diyos. 


Ilan sa mga pantas, sa kanilang paghahanap ng solusyon 
sa usapin, ay nagsagawa ng maraming pananaliksik 
sa bagay na ito. Isa rito ay isang edukadong doktor 
na Bengali na si, Nishi Kant Chattopadhyaye, na 
nagbigay ng mahabang sagot sa isa sa kanyang mga 
lecture sa Hyderabad noong 1904. Ang lecture na ito 
ay nalathala bilang isang booklet sa pamagat na, A 
Case of Discovery’. Sinabi niya na sa bagay na ito, ang 
tunay na problema ay ang lahat ng mga relihiyon bago 
pa ang ikapitong siglo ay nagtataglay ng paniniwala 
sa nag-iisang Diyos ngunit sa paglipas ng panahon na 
imposible nang mapanatili ang kanilang mga kasulatan 
ng kanilang mga tagasunod. Sa lahat ng relihiyon, ang 
konsepto ng Diyos ay sumailalim sa pagbabago ng tao. 
Kaya ang orihinal na katuruan sa konsepto ng Diyos 
ay hindi na matatagpuan sa dalisay nitong anyo. 

Sa ikapitong siglo ay dumating ang Islam sa mundo. 
Bagaman ang Islam ay relihiyon na tulad ng iba pang 
mga relihiyon, ang kilalang katangian nito ay ang 
orihinal na kasulatan nito ay napag-ingatan nang buo 
dahil sa pagkakaroon na ng papel sa sinaunang uri nito 
sapanahon nayaonat sapagkakaimbento nglimbagan 
sa mga sumunod na panahon. Dahil dito, ngayon, sa 
mga huling henerasyon matapos ang pagsibol ng Islam, 
ang pinakadakila at nag-iisang pinanggagalingan ng 
kaalaman ng tamang konsepto ng Diyos, sa dalisay na 
anyo nito, ay ang Islam lamang. Sinumang seryoso sa 
pagnanais na maarok ang tunay na konsepto ng Diyos 
ay walang pagpipilian liban pa sa bumaling sa Quran. 

Quran: Ang 

Nanatiling Himala 

Ayon sa Quran, ang banal na aklat ng Diyos, si Allah ay 
nag-iisa. Siya lamang ang Tagapaglikha at Panginoon 
ng tao at ng sansinukob. Siya ay, bilang karagdagan, 
angTagapagtustos ng buong sansinukob. Ang Diyos ay 
buhay Nakakakita at Nakakarinig. Sa lahat ngpanahon 
at lugar, ay maaaring makipag-ugnayan ang tao sa 
Kanya nang walang tagapamagitan. Ang Dakilang 


Diyos ay kayang magpuno ng mga kakulangan ng 
tao. Ang Diyos ay dumarating sa tao upang iligtas 
ito bago pa ang kamatayan o pagkatapos nito. Ang 
Diyos ang walang hangganang pinanggagalingan 
ng kapanatagan at kapayapaan. Ang Diyos sa lahat 
ng bagay ay naggagabay sa tao sa pamamagitan ng 
Kanyang mga propeta. 

Ang Diyos bilang Tagapaglikha at Tagapagtustos ng 
tao, ay lubos na nakakakilala sa kanyang pagkakalikha. 
Siya ay may kamalayan din sa pinakamataas na antas 
ngpaghahangad ng tao. Ito ang dahilan kungbakit ang 
Diyos lamang ang makakaunawa at makakapagtustos 
sa lahat ng pangangailangan ng mga tao. Ang Diyos 
lamang na ito ang marapat na maging Diyos ng tao. 
Walang iba pang, mala-diyos, na nilalang ang may 
kakayanan na punan ang pangangailangan ng tao. 

Milyun-milyong mga tao ang sumaksi sa katotohanan 
na sa pamamagitan ng pag-aaral lamang nila ng Quran 
na nakatanggap sila ng panimula tungkol sa Diyos, na 
sa kanilang kalikasan ay matagal na nilang hinahanap. 
Malaya nilang tinanggap na ang iba pang konsepto 
tungkol sa Diyos ay hindi tumugon sa kanilang 
pangungulila sa kanilang kalikasan. Sa pamamagitan 
lamang ng pagkakakilala nila sa konsepto ng Diyos 
na nasa Quran na ang kanilang mga puso ay umiyak 
sa pagtanggap. Ito ang Diyos na makakapagbigay sa 
kanila ng kumpletong kasiyahan. 

Sinumang tao ang nagnanais na bumuo ng buhay na 
nasa tamang landas ay maaaring makatuklas sa Diyos 
sapamamagitan ngpag-aaral sa Quran. Kung wala ito, 
walang makakabuo ng kanyang kinabukasan, maging 
ito man ay sa mundong ito o sa habang-panahon na 
Kabilang-buhay 



Ang Tao at 
ang Diyos 




